Werring (slekt)

Werring er ei norsk slekt. En gren slo seg ned i Kristiania/Oslo, der den i dag er kjent for sine skipsredere, som Niels Werring og Niels Werring jr. I Kristiansund er Werringslekten kjent innen klippfisk-bransjen, med firmaene Werring & Werring, Werring & Søn., Werring Hermanos og Werring Canning. Fra klippfiskgrenen ble Caroline Nathalie Werring (1849–1935) gift med klippfisk-kongen Nicolay H. Knudtzon III (1816–1895). Andre etterkommere her er skuespilleren  Sigurd Werring (1930–2001). 

Fotografen Olaf Martin Peder Væring (1837–1906) hadde opprinnelig efternavnet Werring.

Jens Pedersen Werring (1726–1796) gift 1759 i Vår Frelsers kirke (Oslo) med Marte Johannesdatter. Marte Johannesdatter var i sitt første ekteskap gift med skomaker Henrick Nicolai Lexzau/Lexow; de fikk datteren Ingeborg Lovisa Lexow i 1755 som var gift med skomaker Mads Dahl og i 1794 med Johan Martin Brachmeyer som ble buntmaker 1786.
Peder Jensen Werring (1761-1821) skomakermester (fikk bevilgning i 1789), i 1801 bosatt i Kirkegaten (Oslo) (gnr. 173), gift med Magdalene Tuchsen/Tuxen (1754)
Fredrik Wilhelm (1789–1855), buntmaker (bevilgning i 1811)
Martin Tuxen Werring (1814–1899) fra Kristiania, distriktslege i Kristiansund 1846–1877, utga dansemelodier på Carl Warmuths forlag i Christiania. Gift med Anne Kirstine Elisabeth Møller (1818–1905) fra Mandal/Egersund. Paret fikk tretten barn.
Fredrik Christen Tuxen Werring (1843) apoteker, gift 1878 med Guri Laurentze Helliesen (1853) fra Kristiania
Birger Werring (1877–1959) gift 1910 i Lærdal med Haldis Hansdatter Wiborg (1885–1967). Ekteparet bosatte seg i Moss, der Birger etablerte seg som tannlege.
Finn Werring (1882–1956) født i Lærdal, journalist Ørebladet, redaktør Riksmålsbladet, konsul i Paris fra 1930.
Sigurd Werring (1887) født i Lærdal, overrettssakfører Kristiansand. Gift 1917 med kapteinsdatter Nina Sivertsen (1888)
Emil Sylvius Werring (1844–1924), gift med Laura Johnsen (1860–1930)
Birger Tuxen Werring (1886) direktør A/S Werring & Werring (klippfisk) og Werring Canning og nederlandsk visekonsul fra 1918, gift 1911 med Anna Augusta Dahl (1888) fra Kristiansund
Ruth Werring (1912), gift med lege Einar Karud (1909)
Sigurd Werring (1887–1955) konsul, gift med Lilly Germaine Aubert (1893–1990) fra Frankrike.
Sigurd Werring (1930–2001) fra Kristiansund, skuespiller, gift med  skuespiller Helle Ottesen (1946–)
Marthe Werring Holmern (1975–) operasanger
Marie (Mia) Werring (1894–1917), gift med kjemiingeniør Conrad Mowinckel (1890–1974) til Nøisomhed, Molde
....Ragnhild Mowinckel (1992–), alpinist
Martin Tuxen Werring (1902–?) fra Kristiansund, direktør Borgar Margarinfabrik i Fredrikstad, gift i 1936 med legedatter Karen-Marie Scheen (1914)
Karl Oskar Werring (1845–?), apoteker i Drammen, gift i 1875 med Kristiane Alexia Holm (1852) fra Drammen
Eivind Herløf Werring (1884–1946), papireksport, gift med tennisspilleren Ada Werring (1898–1985)
Caroline Nathalie Werring (1849–1935), gift med Nicolay H. Knudtzon III (1816–1895)
Edvard Werring (1857–1949), grosserer (fisk) og konsul i Kristiania, gift med Gina Mathea Heyerdahl (1872–1948) fra Kristiansund
Niels Roth Heyerdahl Werring, skipsreder, gift 1926 med overhoffmesterinne (fra 1956) Else Wilhelmsen (1905–1989), datter av skipsreder Halfdan Wilhelmsen
Ragnhild Werring (1926–2002), gift med direktør Hans Henning Astrup (1913–2008)
Niels Werring jr. (1930–?), skipsreder, gift i 1956 med Agnes Cecilie Thune Lund (1932–?)
Waldemar Werring (1905–1981), forretningsmann (klippfisk), adm.dir. Werring & Werring, portugisisk konsul i Kristiansund, gift med hoffsjefsdatter Cecilie Maria Broch (1907–78)
Benedicte Werring (1935–1990), gift i 1960 med skipsreder og politiker (H) Per Ditlev-Simonsen (1932–?)
Cecilie Ditlev-Simonsen (1964–), adm.dir. 
Olaf Martin Peder Væring (1837–1906), fotograf som startet firmaet O. Væring
Jens Martinus Werring (1791–?)
Hendrich Werring (1793)

Referanser

Etternavn
Norske slekter
Personer fra Kristiansund kommune